KIUSAAMISEN ENNALTAEHKÄISY SEKÄ

 TOIMINTATAVAT KIUSAAMISTILANTEESSA

 HARJUNPÄÄN PÄIVÄKODISSA

Varhaiskasvatuksen arvopohjan mukaan jokaista lasta on kohdeltava tasavertaisesti ja jokaisen lapsen persoonallisuutta on kunnioitettava. Lapsille taataan ympäristö, jossa he voivat leikkiä ja toimia monipuolisesti. Lasten on voitava luottaa aikuisiin ja tuntea olonsa turvalliseksi päivähoidossa. Varhaiskasvatushenkilöstön, lasten ja vanhempien välisessä yhteistyössä tärkeää on rehellisyys ja avoimuus. Tavoitteena on, että lapsi tuntee kuuluvansa ryhmään ja on tietoinen velvollisuuksistaan ryhmää ja toisia lapsia kohtaan.

 **Mitä kiusaaminen on?**

Kiusaaminen on toisen ihmisen aiheuttamaa pahaa oloa lapselle. Kiusaaminen on tahallista ja tietoista toimintaa. Kiusaamisella pyritään usein pahoittamaan kiusatun mieli. Kiusaaminen voi tapahtua yksilöiden välillä tai ryhmässä. Kiusaaminen tulee erottaa erimielisyyksistä ja riidoista. Lapsi tarvitsee aikuinen tukea ymmärtääkseen mikä on kiusaamista. Kuitenkin lapsen kokemus kiusatuksi tulemisesta on tärkeä ja asia tulee ottaa vakavasti. Kiusaaminen voi olla fyysistä tai henkistä kiusaamista. Esimerkiksi toisten satuttaminen, töniminen, leikkien rikkominen, rumasti puhuminen, lällättely ja kiristäminen. Kiusaaminen voi olla myös hyvin näkymätöntä, esimerkiksi syrjimistä ja leikkien ulkopuolelle jättämistä.

**Miten ennalta ehkäisemme kiusaamista?**

**Henkilökunta pyrkii**

* sopimukset ja säännöt luodaan yhdessä
* johdonmukaiset säännöt
* varhainen puuttuminen: aikuinen havainnoi ja puuttuu ajoissa tilanteeseen (askeleen edellä, valppaana ja tietoinen, mitä lapsiryhmässä tapahtuu)
* luo turvallisen ympäristön, jossa jokainen kokee tulevansa nähdyksi ja kuulluksi
* tekee jatkuvasti työtä myönteisen me-hengen luomiseksi ryhmässä

**Lasten kanssa**

* hyvien käytöstapojen opettaminen
* opetellaan tunnistamaan kiusaamista ja ymmärtämään sen seuraukset
* itsetuntoa vahvistavat leikit, esimerkiksi positiivisuuden ympyrä (lapset kertovat positiivisia asioita toisistaan)
* sadut, joiden teemana on ystävyys
* satujen pohjalta käydyt keskustelut
* toisten huomioimiseen ja kaveruuteen liittyvät teemat, esimerkiksi päivän tähtihenkilö
* ryhmän jakaminen pienryhmiin ystävyyssiteiden vahvistamiseksi ja uusien ystävien löytämiseksi
* yhteyttä luovat leikit, joissa opitaan tuntemaan toinen paremmin, esimerkiksi tutustumisleikit

**Vanhempien kanssa**

* luottamuksellinen ja avoin yhteistyö vanhempien kanssa
* keskustellaan mahdollisista ongelmista jo varhaisessa vaiheessa

**Kiusaamiseen puutuminen ja toimintatavat**

* puututaan kaikkiin lasten tekemisiin, jotka aiheuttavat toiselle pahaa oloa
* kuunnellaan molempia osapuolia erikseen ja yhdessä
* korostetaan rehellisyyden merkitystä asian ratkaisemiseksi ja rohkeutta tunnustaa
* korostetaan anteeksi pyytämisen tärkeyttä
* vanhemmille kerrotaan kiusaamisesta ja siitä, että asia on selvitetty päiväkodissa

**Suunnitelman arviointi**

* suunnitelmaa arvioidaan ja muutetaan tarvittaessa